《除夕》
清代·励廷仪

十载长安逼岁除，于今情味较迂疏。童心只喜年光换，壮志偏惊岁月虚。

渐沥声催残腊雪，氤氲香绕紫宸居。趋庭叨得天厨味，又拜新恩出直庐。

作者简介：（1669—1732）清直隶静海人，字南湖。康熙三十九年进士，累擢至翰林院掌院学士、兵部侍郎。雍正立，迁刑部尚书。建议各省核实盘查仓谷，团练民壮以及监狱内监居要犯、外监居轻犯等，均得采纳。卒谥文恭。